Den store beachvolleyturnering Pepsi Max Beachvolley Tour er tilbage på Løkken Strand efter otte års pause.

Selvom det ikke har været det bedste sommervejr søndag, var flere hoppet i shorts og bikinier på Løkken Strand. Her blev der afholdt den store Pepsi Max Beach Volley Tour, som efter 8 års pause fra Løkken, nu er tilbage i byen. Touren startede i starten af 90’erne, og lagde vejen forbi Løkken Strand i godt tyve år, men på grund af nedgang i turismen og økonomien, har det ikke været muligt at få turneringen til byen. Nu er stævnet tilbage, og det glæder arrangøren af stævnet. - Det er rigtig dejligt, at være tilbage på Løkken strand. Vi vil rigtig gerne være i Løkken, både for at vise de lokale, at vi er her igen og for at vise turisterne, hvilken fantastisk sport beachvolley er, siger Morten Staal, Eventarrangør, Beach Box. Tilbage i 00’erne var beachvolley stævnet med 200 deltagere og 40 baner det største i Danmark. I år talte turneringen 40 spillere og 70 hold, som har dystet på 12 baner. Turneringen besøger henover sommeren i alt 19 byer og slutter med DM finaler i august.